Kroonstad Business and Tourism – Kroonstad Agenda - Moqhaka Kroonstad Business, everything you need to know about Moqhaka Kroonstad Business
Moqhaka Kroonstad Business, everything you need to know about Moqhaka Kroonstad Business
Lede lys 2013
Here you can find info about Kroonstad Business and Tourism. Please contact us for more info, or visit our websites.
WAAROM BETROKKE RAAK BY DIE KB&T (KROONSTAD BESIGHEID & TOERISME)
• Waarom is lidmaatskap noodsaaklik?
• Watter voordeel is daar in KB&T (Kroonstad Besigheid & Toerisme) lidmaatskap?
• Besighede & eiendoms-eienaars betaal ongeveer 80% van die Munisipale erfbelasting. KB&T (Kroonstad Besigheid & Toerisme) is u spreekbuis. Gebruik dit!!
• KB&T (Kroonstad Besigheid & Toerisme) bedryf die plaaslike Besigheid en Toerisme Inligtingskantoor sonder enige befondsing van die plaaslike Munisipaliteit.
• KB&T (Kroonstad Besigheid & Toerisme) onderhou tans die geskiedkundige “Ou Stadsaal”, (‘n munisipale eiendom), sonder enige befondsing.
• KB&T (Kroonstad Besigheid & Toerisme) is ‘n nie-rassige, A-politiese, nie-winsgewende Artikel 21-maatskappy wat sterk steun op jaarlikse ledegelde en fondsinsamelingsprojekte. Direkteure en/of lede trek geen finansiële voordele uit Kroonstad Besigheid & Toerisme nie.
• Navrae van belangstellendes van buite en dié van besoekers aan Kroonstad, rakende besighede vir aankope, eet- en verblyfplekke, asook besienswaardighede in en om ons dorp, word deur KB&T (Kroonstad Besigheid & Toerisme) hanteer. Lede se besighede, ens. geniet voorkeur vir aanbevelings.
HOE SIT KROONSTAD BESIGHEID & TOERISME GELD TERUG IN U SAK?
• KB&T (Kroonstad Besigheid & Toerisme) monitor munisipale begrotings en teken namens lede beswaar aan teen buitensporige verhogings. Nadat kapsie in 2009 teen voorgestelde erfbelasting-verhogings gemaak is, is dit met 20% verlaag. Sonder KB&T (Kroonstad Besigheid & Toerisme) se deelname aan begrotingsprosesse sal u as belastingbetaler soveel slegter daaraan toe wees.
• KB&T (Kroonstad Besigheid & Toerisme) werk hard agter die skerms om druk op plaaslike, provinsiale en nasionale Regering te plaas om dienslewering te verbeter en ‘n meer gunstige omgewing vir beleggers daar te stel.
• KB&T (Kroonstad Besigheid & Toerisme) het deur middel van onderhandeling en samewerking met alle rolspelers die Bokkie-week teruggebring Kroonstad toe. Ons werk hard om dit hier te hou. Sewe-duisend ekstra voete vir ‘n week is ‘n stewige finansiële
• inspuiting vir ons dorp, soveel so dat ons akkommodasie en restaurante soms mense moet wegwys. Algemene handelaars se omset is beslis hoër gedurende hierdie week.
• Bokkie-week en ‘n puik 30 minute Pasella-uitsending vanuit Kroonstad, met die samewerking van KB&T (Kroonstad Besigheid & Toerisme), het Kroonstad teruggeplaas op die landkaart. Navrae stroom in van reg oor Suid-Afrika.
• KB&T (Kroonstad Besigheid & Toerisme) is gereeld besig met bewusmakings-veldtogte soos skoonmaak-aksies en die koördinering van besigheids-inligtingsessies en kleinsake-opleidingskursusse.
• Daar word hard gewerk om swaar vragmotors, wat ons infrastruktuur beskadig uit ons sake-kern te hou. KB&T (Kroonstad Besigheid & Toerisme) is betrokke by die beplanning van alternatiewe roetes vir swaar verkeer na en verby ons dorp.
• KB&T (Kroonstad Besigheid & Toerisme) bied bekostigbare besigheids-uitstalruimtes en vergader-lokale aan plaaslike entrepreneurs en sakelui.
• Deur jaarlikse boomplant-projekte, papier-herwinning en opruimingsprogramme, poog KB&T (Kroonstad Besigheid & Toerisme) om ‘n skoner omgewing daar te stel.
WAT IS KB&T (KROONSTAD BESIGHEID & TOERISME) SE TOEKOMSPLANNE?
• Opgradering en verbetering van ons webwerf wat ‘n bekostigbare advertensie-medium vir lede bied.
• Inwerkingstelling van Hou-Kroonstad-Skoon : Asblik-projek met advertensie-voordele vir plaaslike sakelui en organisasies.
• Erkenning van plaaslike sakemanne en sport-persoonlikhede tydens ‘n jaarlikse dinee.
• Gereelde aanbieding van entrepreneurs- en kunsuitstallings om blootstelling aan die kleinsakeman te bied.
• Jaarlikse KB&T (Kroonstad Besigheid & Toerisme) Gholfdag.
• Daarstelling van ‘n besigheid- en toerisme-netwerk tussen plaaslike, streeks- en provinsiale organisasies met dieselfde belange.
• Ledewerwing : Groter ledetalle gee KB&T (Kroonstad Besigheid & Toerisme) ‘n sterker magsbasis om met owerhede te kan armdruk.
Vir so min as R15 per maand, R180 (individue) en R65 per maand R780 (besighede) per jaar kan u saam met ander sakelui u stem dik maak waar dit saakmaak en kan as Kroonstadters saamstaan oor sake wat ons dorp en ons sakke raak. Ons mag lê in u betrokkenheid
KB&T Community Calendar
EvoLve theme by Theme4Press • Powered by WordPress Kroonstad Business and Tourism